Zik taqendurt n leqbayel tettmelsa s lfeṭṭa ɣef waya i nezmer ad d-nini belli lfeṭṭa tettkemmil llebsa n tmeṭṭut, ihi ad naf taɣeggadṭ neɣ taḥzamt akked tebzimt sɛant ayen i tent-icudden ɣer tqendurt, axaṭar mebla taḥzamt taqendurt tettban-d txuṣ, ɣef waya ad naf tameṭṭut di lawan-nni tettages taqendurt-is akken ur teskerkir ara ijifar-is di lqaɛa mi ara teknu akken ad texdem ccɣel-is di lexla neɣ deg uxxam, akken daɣen tabzimt neɣ tibzimin ttaṭṭafent yis-s idisan n tqendurt deg yedmaren n tmeṭṭut akked uqemmuc n tqedurt ma yella meqqer abeɛda tid yeṣṣuṭuḍen arraw-nsent, ma yella d tεeṣṣabt tt akken daɣen i llant tid yettɛelliqen azrar akken ad yaččar idmaren-is, ɣef aya ad d-nini belli zik taqendurt n leqbayel ur tettmels ara mebla lfeṭṭa.Tura di zzman-agi i deg nettidir nebɣa ad nẓer ma yella lfeṭṭa trennu-as azal i llebsa n tmeṭṭut?